Folketing
2002-05-02

At man får milliarder igen! Ud over at det måske er en anelse overdrevet, synes jeg da også, det er betænkeligt, når Dansk Folkeparti har lovet for milliarder, at man så allerede nu løber fra sine løfter. Jeg kan ikke forstå, hvordan det kan være, at Dansk Folkeparti kan snakke om, at de regner på, hvad det koster. Det er krav, de selv har fremsat under valgkampen. Det er da uansvarligt at gå ud og love vælgerne noget, hvis man ikke har foretaget beregningerne først. Det er da pinligt. Og så vil jeg gerne sige omkring det her forslag, at det, vi vil, er at skabe valgfrihed. Førtidspensionisterne skal have det frie valg mellem den gamle ordning og den nye ordning. Førtidspensionisterne skal ligestilles, uanset hvornår de er tilkendt førtidspension. Det var Dansk Folkepartis krav. De var enige i det indtil den 20. november. Efterfølgende er de blevet en dikkende lammehale til en asocial regering.